Ц1ыфым икъэгъэлъэгъон искусствэмрэ литературэмрэ сыдрэ лъэхъани япшъэрылъ шъхьа1эу щыт. Псэлъэ дахэм фэлэжьэрэ тхэк1ошхохэм а зы упч1эхэр апашъхьэ къиуцо зэпытыгъэх. Сыда ц1ыфыр? Сыд ащ иамалыр? Сыд фыщытык1эу къэзыуцухьэрэ дунаим фыри1эр? Сыдэущтэу ар зэманым хэуцора?.. Нэмык1 упч1аби къыпэк1ы ц1ыфым икъэгъэлъэгъон. А упч1абэмэ яджэуап къэптыным фэш1 ц1ыф шэным, ц1ыфыгум (национальнэ характерымрэ психологиемрэ) уанэсын фае. Ар зыфзэш1ок1ырэ закъор литературэр ары.